CELEX: E2016J0011
Language: bg
Date: 2017-07-20 00:00:00
Title: Решение на Съда от 20 юли 2017 година по дело E-11/16 — Mobil Betriebskrankenkasse срещу Tryg Forsikring, подкрепен от Националното бюро на автомобилните застрахователи в Норвегия (Trafikkforsikringsforeningen) (Член 93 от Регламент (ЕИО) № 1408/71 — Регламент (ЕО) № 883/2004 — Права на институциите, които отговарят за обезщетенията спрямо задължени трети страни — Суброгация и преки права)

4.1.2018   
            
            
               BG
            
            
               Официален вестник на Европейския съюз
            
            
               C 1/8
            
         РЕШЕНИЕ НА СЪДА
   от 20 юли 2017 година
   по дело E-11/16
   Mobil Betriebskrankenkasse срещу Tryg Forsikring, подкрепен от Националното бюро на автомобилните застрахователи в Норвегия (Trafikkforsikringsforeningen)
   
      (Член 93 от Регламент (ЕИО) № 1408/71 — Регламент (ЕО) № 883/2004 — Права на институциите, които отговарят за обезщетенията спрямо задължени трети страни — Суброгация и преки права)
   
   (2018/C 1/10)
   По дело E-11/16 — Mobil Betriebskrankenkasse срещу Tryg Forsikring, подкрепен от Националното бюро на автомобилните застрахователи в Норвегия (Trafikkforsikringsforeningen) — МОЛБА до Съда по член 34 от Споразумението между държавите от ЕАСТ за създаване на Надзорен орган и Съд, подадена от Районния съд на Осло (Oslo tingrett), относно тълкуването на член 85, параграф 1 от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социално осигуряване, Съдът, в състав Carl Baudenbacher, председател, Per Christiansen (съдия-докладчик) и Benedikt Bogason (ad hoc), съдии, постанови решение на 20 юли 2017 г., чийто диспозитив е, както следва:
   
               1.
            
            
               В случаите, когато институция, отговорна за обезщетенията, по силата на прилаганото от нея законодателството встъпва в суброгация или упражнява преки права спрямо трети лица, отговорни за вреда, понесена в друга държава от ЕИП, то тогава член 93, параграф 1 от Регламент (ЕИО) № 1408/71 изисква останалите държави от ЕИП да признаят тези права, както предвижда законът в държавата от ЕИП, към която принадлежи институцията.
            
         
               2.
            
            
               Суброгацията или преките права обаче не могат да надвишават правата, които увреденото лице има спрямо трета страна, отговорна за вредата според националното законодателство на държавата от ЕИП, в която е настъпила вредата, включително всички приложими правила на международното частно право.
            
         
               3.
            
            
               Независимо от това фактът, че при спазване на правото на държавата от ЕИП, в която е нанесена щетата, е предоставено необходимото лечение, без то да е свързано с разходи за увреденото лице, не възпрепятства институцията, отговорна за предоставянето на обезщетения, да предяви иск към третата страна за компенсация за разходите за лечението.